text: Tuberkulose-udbrud i Esbjerg
  02 oktober 2011 kl. 08.23
  Der er udbrudt tuberkulose blandt beboerne i en boligblok i Esbjerg. Det skriver Jydske-Vestkysten søndag.
  Det er i en boligblok på Gl. Vardevej i Esbjerg, at der er konstateret udbrud af tuberkulose. Otte personer har aktiv tuberkulose mens mindst 21 andre - ifølge Jydske-Vestkysten er testet positiv for sygdommen.
  De smittede er fortrinsvis grønlændere - og mistanken retter sig mod tilsyneladende meget uhumske fælles bade- og toiletforhold i de kommunale boliger på Gl. Vardevej.
  